TGE โรดโชว์ออนไลน์ 5 ส.ค.นี้ เปิดแผนก้าวขึ้นผู้นำพลังงานทดแทน
TGE โรดโชว์ออนไลน์ 5 ส.ค.นี้ เปิดแผนธุรกิจการเติบโต สู่ผู้นำอุตสาหกรรมพลังงานทดแทน รับเมกะเทรนด์ด้าน Green Energy
TGE โรดโชว์ออนไลน์ 5 ส.ค.นี้ เปิดแผนธุรกิจการเติบโต สู่ผู้นำอุตสาหกรรมพลังงานทดแทน รับเมกะเทรนด์ด้าน Green Energy
1 ส.ค. 2565

บริษัท ท่าฉาง กรีน เอ็นเนอร์ยี่ จำกัด (มหาชน) หรือ TGE ผู้พัฒนาธุรกิจโรงไฟฟ้าพลังงานทดแทนที่เป็นมิตรต่อชุมชนและสิ่งแวดล้อม เตรียมพร้อมเสนอขายหุ้นสามัญเพิ่มทุนให้กับประชาชนทั่วไปเป็นครั้งแรก (IPO) จำนวนไม่เกิน 600 ล้านหุ้น เชิญชวนนักลงทุนและผู้สนใจร่วมฟังข้อมูลในงานโรดโชว์แนะนำธุรกิจและแผนกลยุทธ์การเติบโต สู่ผู้นำอุตสาหกรรมพลังงานทดแทน รับเมกะเทรนด์ด้าน Green Energy
นำโดยผู้บริหาร นายพงศ์นรินทร์ วนสุวรรณกุล, ดร.ศักดิ์ดา ศิริภัทรโสภณ และ นางสาวพัชรา ทองประไพ พร้อมด้วยนางรัชดา เกลียวปฏินนท์ ผู้บริหาร บริษัทหลักทรัพย์ เคจีไอ (ประเทศไทย) จำกัด (มหาชน) ในฐานะที่ปรึกษาทางการเงิน ร่วมให้ข้อมูลในวันที่ 5 สิงหาคม 2565 เวลา  10.30 – 12.00 น. ผู้ที่สนใจหุ้น IPO พื้นฐานแกร่ง สามารถรับฟังข้อมูลได้ที่ Facebook Page: MT Multimedia และ Wealthy Thai
